विट्ठलनाथजी का प्राकट्य महोत्सव 2 जनवरी से
गुना | 3 जनवरी को पुष्टि भक्ति मार्ग वर्धक गुसाई विट्ठलनाथजी का 500वां प्राकट्य महोत्सव मनाया जाएगा। पुष्टि मार्गीय परिषद के जिलाध्यक्ष कैलाश मंथन के अनुसार पुष्टि भक्ति मार्ग वर्धक गुसाई जी के पंच शताब्दी समारोह पर होने वाले 2 दिवसीय कार्यक्रम की शुरुआत 2 जनवरी को होगी। अंचल के श्रीनाथ मंदिर, सत्संग मंडलों व भौरा गांव के वल्लभ आश्रम सदर में गुसांईजी के जन्म दिवस पर कई कार्यक्रम होंगे। 2 जनवरी को शहर के पुष्टि मार्गीय मंदिर, सत्संग मंडलों में अखंड नाम जाप व जागरण होंगे। 3 जनवरी को सुबह 6 बजे प्रभात फेरी, 9 बजे पालना व नंद महोत्सव होगा। भौंरा के प्रमुख केंद्र पर सुबह 7 बजे प्रभात फेरी, 8 बजे से श्रीनाथ र|ाख्य स्त्रोत पाठ, 1 बजे से गोस्वामी मिलन कुमार का आगमन, 2 बजे से ब्रह्म संबंध, 3 बजे से पालना नंद महोत्सव, 4 बजे से प्रवचन और प्रश्नोत्तरी होगी।
bho_Deva hin_Deva